तेन्जिङ-हिलारी विमानस्थल

तेन्जिङ-हिलारी विमानस्थल वा लुक्ला विमानस्थल (आइएटिए: LUA, आइसिएओ: VNLK) नेपालको पूर्वाञ्चल विकास क्षेत्र, सगरमाथा अञ्चलको सोलुखुम्बु जिल्लाको नाम्चे गाविसमा अवस्थित लुक्ला बजारमा रहेको विमानस्थल हो। बि. सं. २०६४ पुसमा एडमण्ड हिलारी र तेन्जिङ नोर्गे शेर्पाको सम्मानमा उनीहरू कै नामबाट यस विमानस्थलको नामाकरण गरियो। भौगोलिक अवस्थिति यो विमानस्थल लुक्लाबजार तलपट्टी पाहाडको काखमा बसेको छ। विस्तार हिस्ट्री च्यानलको ‘मस्ट एक्स्ट्रिम एयरपोर्ट र्‍यांकिङ’मा लुक्ला विमानस्थल विश्वकै सबैभन्दा डरलाग्दो विमानस्थलमा गनिएको छ। जसलाई फेरि एकपटक अन्तर्राष्ट्रिय वेबसाइट 'प्राइभेटफ्लाई डट कमले सूचीकृत गरेको छ। वेबसाइटका अनुसार यो रोमाञ्चक अनुभूति दिने विश्वभरका विमानस्थलमध्ये आठौँ स्थानमा पर्छ। 'लुक्ला विमानस्थलका लागि उडान गर्दा १० मिनेटमा देखिने दृश्य र अनुभवले निकै रोमाञ्च सिर्जना गर्छ' वेबसाइटमा लेखिएको छ। रनवे सकिनासाथ सय मिटर अग्लो ढुंगको भित्तामा ठोकिनबाट जोगिन विमानस्थल नजिकपुग्दा जहाज सावधानीपूर्वक रोकिनु अत्यन्त जरुरी छ। यहाँ गल्तीका लागि कुनै छुट छैन। यो विमानस्थल सर एडमन्ड हिलारीको सहयोगमा सन् १९६० निर्माण भएको हो। विमान सेवाहरू र उडान दुर्घटना २०७६ वैशाख १ : लुक्ला विमान दुर्घटना २०७६ समिट एअरको विमान धावनमार्गबाट चिप्लिएर गई मनाङ एअरको हेलिकप्टरमा ठोक्किँदा कम्तीमा तीन जनाको मृत्यु भएको थियो। सन्दर्भ सामग्रीहरू बहिरी लिन्क Everest Destinations अभिलेखिकरण २००७-१०-२७ वेब्याक मेसिन